《送高中甫春试兼寄仲子正甫时季子初为茂才》
明代·卢龙云

握手河梁将送远，君家兄弟意堪亲。休论赵璧偿城晚，须信燕金结士频。

海内时名三凤起，斗间剑气二龙新。到来欢极提携舞，花萼能辉紫陌春。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。